Daeargryn Sichuan 2008

Daeargryn ar raddfa 7.9 Mw oedd Daeargryn Sichuan, 2008. Digwyddodd am 14:28:01.42 Amser Safonol Tsieina ar 12 Mai 2008 yn nhalaith Sichuan, Gweriniaeth Pobl Tsieina. Mae wedi cael ei galw yn Ddaeargryn Wenchuan yn Tsieina, am fod canolbwynt y daeargryn yn Swydd Wenchuan, Sichuan. Roedd y canolbwynt 90 km i'r gogledd-orllewin o Chengdu, prifddinas Sichuan, ar ddyfnder o 19 km dan wyneb y ddaear. Teimlwyd y daeargryn mor bell i ffwrdd â Beijing a Shanghai, lle siglodd adeiladau gan y cryndod. Teimlwyd y daeargryn mewn gwledydd cyfagos yn ogystal.